تورکیه جمهورباشقانلیغی تورکیه بؤیوک میللت مجلیسینه گؤندریلن قانون لاییحه‌سینده تورکیه حربی قوه‌لری‌نین اولوسلار آراسی حقوق و قانون طلب‌لری چرچیوه‌سینده لیبی و افغانیستان-دا داها 18 آی قالماسی نظرده توتولوب.
بونونلا باغلی سند تورکیه بؤیوک میللت مجلیسینده قبول ائدیلیب.
بؤلگه‌ده دایمی آتیش کسین هله ده الده ائدیله بیلمه‌دیگی وورغولانان لیبی سندینده تورکیه داخیل اولماقلا بوتون بؤلگه اؤلکه‌لری اوچون ریسک و تهدیدلرین داوام ائتدیگی بیلدیریلیب.
سندده آیریجا، تورکیه-‌نین میللی ماراق‌لاری اوچون هر هانسی تهدید ریسکینه قارشی اولوسلار آراسی حقوق چرچیوه‌سینده ایسته‌نیلن تدبیر گؤرولمه‌سی‌نین واجیب‌لیگی ده وورغولانیب.
لیبی ایله علاقه‌لی سندین قبول ائدیلمه‌سیله تورک عسگرلری 2 ژانویه 2021-جی ایلدن اعتباراً لیبی-ده داها 18 آی وظیفه ایجرا ائده‌جک.
تورکیه بؤیوک میللت مجلیسی طرفیندن قبول ائدیلن افغانیستان سندی ایله ده تورک عسگری‌نین صلاحیت مودتی 6 ژانویه 2021-جی ایل تاریخیندن اعتباراً داها 18 آی اوزادیلیب.
